Държавен вестник, бр. 40, 2014 г., стр. 43

БРОЙ  40	
Д Ъ Р Ж А В Е Н  В Е С Т Н И К 	
СТР.  43  
ж) отговарят на условията за кандидат-
стване по конкретната програма, по която 
се извършва подпомагането;
2. спортни клубове, които:
а) са вписани като юридически лица с нес-
топанска цел за осъществяване на обществе-
нополезна дейност, вписани в Националния 
регистър на спортните организации съобразно 
чл. 18, ал. 2 от Закона за физическото възпи-
тание и спорта;
б) са членове на лицензирана спортна 
организация;
в) отговарят на условията, посочени в т. 1, 
букви „г“, „д“, „е“ и „ж“;
3. спортисти, които:
а) са пълнолетни български граждани, 
картотекирани към лицензирана спортна 
федерация;
б) отговарят на условията за кандидат-
стване по конкретната програма, по която 
се извършва подпомагането;
4. държавните спортни училища, финан-
сирани от държавния бюджет чрез бюджета 
на Министерството на младежта и спорта.
Чл. 4. Спортните организации и спор-
тистите, които кандидатстват за финансово 
подпомагане, разработват и представят в де-
ловодството на Министерството на младежта 
и спорта проекти във форма, при условия и в 
срокове, определени в конкретната програма, 
по която се извършва подпомагането.
Чл. 5. (1) Държавните спортни училища 
могат да кандидатстват с проекти за финан-
сово подпомагане на учебно-тренировъчната 
и спортносъстезателната дейност за: 
1. организиране и провеждане на трениро-
въчни лагери за учениците от олимпийското 
звено;
2. селекция и работа с подготвителни групи 
за прием в училището;
3. хранене и средства за възстановяване;
4. извършване на функционална диагно-
стика за учениците от олимпийското звено;
5. осигуряване на транспорт на учениците 
от спортното училище до спортни обекти и 
съоръжения за реализиране на учебно-тре-
нировъчна или спортносъстезателна дейност.
(2) Държавните спортни училища могат 
да кандидатстват по реда на тази наредба с 
един проект, който включва една или повече 
от дейностите по ал. 1.
Чл. 6. Проектите по чл. 5 се представят в 
Министерството на младежта и спорта в срок 
до 1 ноември на текущата година и се финан-
сират, изпълняват и отчитат не по-късно от 
31 октомври на следващата бюджетна година.
Раздел II
Изисквания към проектите за спортни дей-
ности на спортните организации и спортистите
Чл. 7. (1) Всеки проект съдържа:
1. основна цел и конкретни цели;
2. подробно описание на дейностите, ета-
пите и сроковете;
3. очаквани резултати от неговата реали-
зация;
4. финансов план, финансова обосновка 
за размера на исканите средства и размер на 
предвидените собствени средства.
(2) Съобразно изискванията на програмите 
по чл. 2 спортните организации прилагат и 
допълнителни документи.
(3) Проектите или програмите по чл. 2, 
ал. 2, т. 1 съдържат изискванията по ал. 1. 
Раздел III
Изисквания към проектите за учебно-трени-
ровъчната и спортносъстезателната дейност 
на държавните спортни училища
Чл. 8. Всеки проект съдържа:
1. основна цел и конкретни цели;
2. подробно описание на дейностите;
3. график (срокове) за изпълнение на дей-
ностите;
4. финансов план, финансова обосновка за 
размера на исканите средства; 
5. очаквани резултати от финансовото под-
помагане и изпълнението на проекта.
Г л а в а  т р е т а
ПРОЦЕДУРА, ДОГОВОРИ И ОТЧЕТНОСТ
Раздел I
Експертни комисии
Чл. 9. (1) Разглеждането и оценката на 
проектите за финансово подпомагане се из-
вършват от експертни комисии за съответните 
програми по чл. 2.
(2) Експертните комисии се назначават със 
заповед на министъра на младежта и спорта, 
с която се утвърждават и правилата за работа 
на комисията.
(3) В състава на експертната комисия се 
включват лица, притежаващи необходимата 
професионална квалификация и практически 
опит в съответствие с предмета и специфи-
ката на програмата. Комисията се състои от 
нечетен брой членове.
Чл. 10. Експертните комисии по чл. 9 
извършват оценка на съответствието на 
представения проект с изискванията на про-
грамата и тази наредба и правят мотивирани 
предложения за отхвърляне или одобряване 
за всеки от предложените проекти, както и 
за размера на финансовите средства.
Чл. 11. Министърът на младежта и спорта 
издава заповед, с която:
1. одобрява и финансира в пълен размер 
предложения проект за финансово подпома-
гане;
2. одобрява и частично финансира пред-
ложения проект за финансово подпомагане;
3. не одобрява и не финансира предложе-
ния проект.